ananddey/assamese-wiki-corpus huggingface dataset:
মাৰ্গাৰেট এন্সেলট

মাৰ্গাৰেট-লুইজ ভাৰ্জিনি চাৰ্ডন এন্সেলট বা চমুকৈ মাৰ্গাৰেট এন্সেলট (১৭৯২–১৮৭৫) এগৰাকী ফৰাচী চিত্ৰশিল্পী, লেখক আৰু নাট্যকাৰ আছিল। তেওঁৰ জন্ম হৈছিল ১৭৯২ চনত আৰু মৃত্যু ১৮৭৫ চনত। তাৰিখ সঠিককৈ জনা নাযায়। ডিজনৰ এটা সংসদীয় পৰিয়ালত জন্মগ্ৰহণ কৰা এন্সেলটৰ বিবাহ নাট্যকাৰ জেক-ফ্ৰাঁছোৱা এন্সেলটৰ সৈতে হৈছিল।
চতুৰ্দশ লুই, দ্বিতীয় জেকৰ মৃত্যুশয্যাত, ১৮১৭ চনৰ প্ৰদৰ্শনী

সংগ্ৰহসমূহ

মছিয়েঁ কাৰ্ণাভেলেট (Musée Carnavalet), পেৰিছ : ফ্ৰান্সোৱা এন্সেলট (১৭৯৪-১৮৫৪), আৰু অউটাৰ ড্ৰামাটিক (auteur dramatique), ১৮১৯, কেনভাছত অইল পেইণ্টিং।

তথ্য সূত্ৰ

শ্ৰেণী:চিত্ৰশিল্পী
শ্ৰেণী:ফ্ৰান্সৰ ব্যক্তি
শ্ৰেণী:নাৰীবাদ আৰু লোকগাথা ২০২৫
শ্ৰেণী:মৃত ব্যক্তি
বোৱাৰী (চলচ্চিত্ৰ)

বোৱাৰী হৈছে আক্ষৰিক অৰ্থত দ্বিতীয়খন ব্লকবাষ্টাৰ অসমীয়া চলচিত্ৰ। "আজলী নবৌ"ৰ ৰেকৰ্ডসমূহ ওফৰাই ছবিখনে দৰ্শকৰ মাজত বিশেষ সমাদৰ লাভ কৰে। চলচ্চিত্ৰখনৰ পৰিচালনা কৰিছে শিৱ প্ৰসাদ ঠাকুৰে আৰু সংগীত পৰিচালনা আছিল ড° উপেন কাকতিৰ। ছবিখনৰ "মন হীৰা দৈ" শীৰ্ষক গীতটি দৰ্শকৰ মাজত বিপুল জনপ্ৰিয় হৈছিল।

কাহিনীৰ সাৰাংশ

মধুপুৰ গাঁৱৰ বাসিন্দা প্ৰহ্লাদ শইকীয়াৰ দুজন পুত্ৰ। মাটি বন্ধকত দি বৰুপুত্ৰক উচ্চশিক্ষা দিয়ালে। চাকৰি পাই বৰপুত্ৰই বিয়া-বাৰু কৰাই চহৰতে নিগাজী হ’ল। ইফালে সৰুপুত্ৰ গকুলৰ টকাৰ অভাৱত বেছি পঢ়া-শুনা নহ’ল। গাঁৱৰে ছোৱালী ৰঙিলীক পলুৱাই নি বিয়া কৰোঁৱাৰ পিছত আন একো সংস্থাপন বিচাৰি নাপাই সি সামৰিক বাহিনীত ভৰ্তি হ’ল।
যুগ্মজীৱনৰ স্বাক্ষৰ স্বৰূপে গকুল-ৰঙিলীৰ ল’ৰা এটা উপজিল। এনেতে যুদ্ধ ঘোষণা হোৱাত ছুটীত ঘৰলৈ অহা গকুল ততাতৈয়াকৈ চাকৰিলৈ উভতি গ’ল। যুদ্ধত আহত হৈ সি স্মৃতিশক্তি হেৰুৱালে। ইফালে ঘৰত একো শুং-সূত্ৰ নাপাই সি মৰা বুলি ভাবি ৰঙিলীয়ে বিধৱাৰ সাজ পিন্ধিলে। ৰঙিলীহঁতৰ দুখৰ দিন আৰম্ভ হ’ল। আশ্ৰয় দিয়াৰ চলেৰে বৰবাপুৰ পত্নী মল্লিকাই তেওঁলোকক চহৰলৈ লৈ গ’ল আৰু ৰঙিলীক চাকৰিনীৰ দৰে ব্যৱহাৰ কৰিবলৈ ল’লে।
ঘটনাক্ৰমে ক্ৰিকেট খেলৰ বল লাগি গকুলৰ স্মৃতিশক্তি ঘূৰি আহিল। সি ঘৰলৈ উভতি আহিল। কিছু নাটকীয় ঘটনা-পৰিঘটনাৰ মাজেৰে সকলো একলগ হ’ল।

বাহ্যিক সংযোগ

ইউটিউৱত 'বোৱাৰী' ছবি

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮২ বৰ্ষৰ চলচ্চিত্ৰ
মিচিং স্বায়ত্বশাসিত পৰিষদ

মিচিং স্বায়ত্বশাসিত পৰিষদ অসমৰ এক স্বায়ত্বশাসিত অঞ্চলৰ পৰিষদ। মিচিং জনগোষ্ঠীৰ উন্নয়ন আৰু স্বায়ত্ব শাসনৰ বাবে অসম চৰকাৰে ১৯৯৫ চনত এই পৰিষদ গঠনৰ অধিসূচনা জাৰি কৰিছিল। ২০০৫ চনত অসম চৰকাৰে এই পৰিষদ গঠন কৰে। মিচিং জনজাতিৰ অৰ্থনৈতিক, শৈক্ষিক, সামাজিক, সাংস্কৃতিক আৰু নৃগোষ্ঠীয় উন্নয়নৰ বাবে এই পৰিষদে কাম কৰে।

ইয়াৰ বৰ্তমান মুখ্য কাৰ্যবাহী বিষয়া পৰমানন্দ চায়েঙীয়া আৰু পৰিষদৰ মুখ্য কাৰ্যালয় ধেমাজি জিলাৰ গোগামুখত অৱস্থিত।

ব্ৰহ্মপুত্ৰ নদী আৰু সোৱণশিৰি নদীৰ মাজৰ ধেমাজি জিলা, শিৱসাগৰ জিলা, লখিমপুৰ জিলা আৰু মাজুলী জিলাৰ অংশৰে মিচিং স্বায়ত্বশাসিত পৰিষদ গঠিত। এই অঞ্চলত বাস কৰা মিচিং জনগোষ্ঠীৰ লোকৰ দীৰ্ঘদিনীয়া অভাৱ অভিযোগৰ অন্তত এই পৰিষদ গঠন কৰা হৈছিল।

এই পৰিষদৰ প্ৰথম পৰিষদীয় সাধাৰণ নিৰ্বাচন ২০১৩ চনত হৈছিল।

তথ্য উৎস

বাহ্যিক সংযোগ

মিচিং স্বায়ত্বশাসিত পৰিষদ

শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্বশাসিত পৰিষদ
য়েৰেন

য়েৰেন (চীনা ভাষা: 野人, ‘বন্য মানুহ’, ইংৰাজী: Yeren) চীনৰ দুৰ্গম, পাহাৰীয়া অঞ্চলত বিশেষকৈ হুবেই প্ৰদেশৰ শ্বেননংজিয়া বন জিলাত বাস কৰা এবিধ কিংবদন্তিমূলক জীৱ৷ খ্ৰীষ্টপূৰ্ব ৩৪০ চনৰ (খ্ৰীষ্টপূৰ্ব ৬১৮–৯০৭) টাং সাম্ৰাজ্যত "নোমাল পুৰুষ"ক দেখা পোৱাৰ মৌখিক বৰ্ণনা পিছলৈ আধুনিক কিংবদন্তিলৈ ৰূপান্তৰ হৈ পৰিছে বুলি কোৱা হয়। সাধাৰণতে য়েৰেনক বনৰীয়া, শক্তিশালী আৰু দ্ৰুতগতিত চলাচল কৰা বুলি বৰ্ণনা কৰা হয়৷ এই জীৱবোৰ পাহাৰৰ গুহাত বাস কৰে আৰু কেৱল খাদ্য বা মহিলাৰ সন্ধানত আক্ৰমণ কৰিবলৈ নামনিৰ গাঁৱলৈ নামি আহে।

বিৱৰণ

য়েৰেনৰ ওপৰৰ ওঁঠটোৱে তাৰ মূৰটো ঢাকি ৰাখে। ইয়াৰ আকৃতি বান্দৰৰ দৰে। য়েৰেনে মানুহৰ কথা ক’ব পাৰে যদিও ইয়াৰ মাতটো চৰাইৰ দৰে। ই জীৱন আৰু মৃত্যুৰ আগজাননী দিব পাৰে। ইয়াৰ তেজেৰে গাঢ় বেঙুনীয়া ৰঙেৰে ৰং প্ৰস্তুত কৰিব পাৰে, আৰু ইয়াৰ চুলিৰে উইগ নিৰ্মাণ কৰিব পাৰি। কিংবদন্তি অনুসৰি ইয়াৰ গোৰোহা পিছলৈ মুখ কৰি থাকে৷ চিকাৰীসকলে কয় যে ইয়াৰ আঁঠু নাথাকে৷

এই জীৱটোৰ মৌখিক সাক্ষ্যসমূহৰ মতে য়েৰেনে উলম্বভাৱে খোজ কাঢ়ে আৰু ২ মিটাৰতকৈও ওখ; গোটেই শৰীৰটো বিশেষকৈ মূৰৰ ছালত দীঘল চুলিৰে আবৃত; আৰু মুখখন দেখিবলৈ বান্দৰ আৰু মানুহ উভয়ৰে দৰে। আন আন সাধাৰণ বিৱৰণ সমূহ হ'ল ক'লা-ৰঙা চুলি, ফুলি যোৱা চকু, আঁঠুলৈকে ওলমি থকা দীঘল হাত আৰু ডাঙৰ ভৰি। মানুহৰ সন্মুখীন হ'লে য়েৰেনে হাঁহি দিয়ে বুলি কোৱা হয়।

লগতে চাওক

ওৰাং মাৱাছ

তথ্য সংগ্ৰহ

শ্ৰেণী:কিংবদন্তিমূলক জীৱ
আদিৱ পিশাৱৰী

ছৈয়দ আহমদ আদিব পিশাৱৰী পিশাৱৰীক ছায়িদ আহমদ বি. চেহাব আল-দিন ৰাজাভি বুলিও জনাজাত আছিল। ( জন্ম, ১৮৪৪ – মৃত্যু,৩০ জুন ১৯৩০)। পিশাৱৰী আছিল আধুনিক পাকিস্তানৰ পেছাৱাৰত বা তাৰ ওচৰত জন্মগ্ৰহণ কৰা এজন চুফী পণ্ডিত আৰু উমৰ ছ'হৰাৱাৰ্ডিৰ বংশধৰ। আদিব পাৰ্চী সাহিত্যত নিপুণ আছিল।

আদীব সৰু থাকোঁতে এংলো-পাৰ্চিয়ান যুদ্ধত যুঁজি থকাৰ সময়তে তেওঁৰ পিতৃ আৰু আন কেইবাজনো আত্মীয়ই যুদ্ধত নিহত হয়। সেয়ে আদীবে প্ৰাথমিক শিক্ষা সমাপ্ত কৰিবলৈ প্ৰথমে কাবুললৈ আৰু পিছলৈ গাজনীলৈ গুচি যায়। ১৮৭৭ চনত তেওঁ ইৰাণলৈ গুচি যায় আৰু ছাবজভাৰীৰ মোল্লা হাদি ছাবজভাৰীৰ মাদ্ৰাছাত নামভৰ্তি কৰে, য'ত তেওঁ উন্নত দাৰ্শনিক বক্তৃতা শুনিবলৈ সুযোগ পায়। এংলো-পাৰ্চিয়ান যুদ্ধত পিতৃ আৰু অন্যান্য আত্মীয়ৰ মৃত্যুৰপৰা অনুপ্ৰাণিত হৈ আদীবে ব্ৰিটিছৰ প্ৰতি গভীৰ ঘৃণা (এংলোফ’বিয়া) গঢ়ি তুলিছিল আৰু মধ্যপ্ৰাচ্যত ব্ৰিটিছ বৈদেশিক নীতিৰ প্ৰতি প্ৰায়ে সমালোচনা কৰিছিল; আদীবে তেওঁৰ লেখাত যুক্তৰাজ্যক বিভিন্ন জীৱৰ সৈতে তুলনা কৰিছিল, যেনে "বুঢ়া শিয়াল", "দুষ্ট কাউৰী", আৰু "বিষাক্ত সাপ" আদি।

তথ্যৰ উৎস

শ্ৰেণী:সাহিত্যিক
বিলাসীপাৰা

বিলাসীপাৰা (IPA: ˈbɪlɑːsɪˌpɑːrə) অসমৰ ধুবুৰী জিলাত অৱস্থিত এখন চহৰ৷

ভৌগোলিক বিৱৰণ

ভৌগোলিকভাৱে বিলাসীপাৰা .ত অৱস্থিত৷ সাগৰ পৃষ্ঠৰ পৰা ইয়াৰ গড় উচ্চতা প্ৰায় ২৬ মিটাৰ (৮৫ফুট)

আন্ত:গাথঁনি

২০১১ চনৰ লোকপিয়ল অনুসৰি বিলাসীপাৰাৰ মুঠ জনসংখ্যা ৩১,০৯০ জন ৷ ইয়াৰে ৫১% পুৰুষ আৰু ৪৯% মহিলা৷ মুঠ জনসংখ্যাৰ ১৩% ছয় বছৰৰ অনুৰ্ধৰ৷

বিলাসীপাৰাৰ গড় সাক্ষৰতাৰ হাৰ ৬৮% ৷ ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৪৭% আৰু ৬২%৷

শিক্ষা

বিদ্যালয়-
ৰোকা খাতা উচ্চতৰ মাধ্যমিক বিদ্যালয়, বিলাসীপাৰা
শংকৰদেব শিশু নিকেতন, বিলাসীপাৰা
টাউন বালিকা উচ্চ মাধ্যমিক বিদ্যালয়
মহাবিদ্যালয়-
বিলাসীপাৰা মহাবিদ্যালয়
বি এম মহাবিদ্যালয়
বিলাসীপাৰা পাবলিক উচ্চতৰ মাধ্যমিক বিদ্যালয়।

ৰাজনীতি

বিলাসীপাৰা ধুবুৰী (লোকসভা সমষ্টি)ৰ অন্তৰ্ভুক্ত৷

উল্লেখযোগ্য স্থান

গান্ধীচক (পুলিশ পইণ্ট)
বিলাসীপাৰা আই. এন. এ খেল পথাৰ

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:ধুবুৰী জিলা
হেমেৰা

হেমেৰা (/ˈhemərə/; প্ৰাচীন গ্ৰীক: Ἡμέρα, ইংৰাজী: Hemera; আক্ষৰিক অৰ্থ: 'দিন') গ্ৰীক পৌৰাণিক কাহিনী অনুসৰি দিনৰ মূৰ্তমান স্বৰূপ বুলি গণ্য কৰা হয়। প্ৰাচীন গ্ৰীক কবি হেচিঅ’ডৰ মতে তেওঁ ইৰেবাছ (অন্ধকাৰ) আৰু নাইক্সৰ (ৰাতি) কন্যা আৰু ইথাৰৰ ভগ্নী। যদিও হেচিঅ'ডৰ থিয়গনিত (Theogony) পৃথক পৃথক সত্তা, হেমেৰা আৰু ইঅ'ছক প্ৰায়ে সলনা সলনিকৈ চিনাক্ত কৰা হৈছিল।

বংশাৱলী

হেচিঅ'ডৰ থিয়গনিৰ (বংশাৱলী) মতে হেমেৰা আৰু তেওঁৰ ভাতৃ ইথাৰ ইৰেবাছ আৰু নাইক্সৰ সন্তান আছিল। বেকিলাইডছৰ মতে হেমেৰা হৈছে ক্ৰ'নাছ (সময়) আৰু নাইক্সৰ কন্যা। হেৰুৱা মহাকাব্য টাইটানোমাচিৰ মতে ইথাৰ আৰু হেমেৰাৰ সন্তান হৈছে ইউৰেনাছ (আকাশ)। কিছুমান বিৰল সংস্কৰণত হেমেৰাক এগৰাকী অজ্ঞাত মাতৃৰ দ্বাৰা হেলিঅ'ছৰ (সূৰ্য্য) কন্যা বুলিও পোৱা যায়।

উপাসনা

প্ৰাচীন কালত হেমেৰাই বিশেষ স্থান লাভ কৰা নাছিল যদিও প্ৰত্নতাত্ত্বিক সাক্ষ্যত ক'ছ দ্বীপত হেমেৰা আৰু সূৰ্য্যৰ দেৱতা হেলিঅ'ছৰ বাবে এটা সৰু মন্দিৰৰ অস্তিত্ব পোৱা গৈছে।

তথ্য সংগ্ৰহ

শ্ৰেণী:গ্ৰীক কিংবদন্তি
স্বায়ত্ব শাসিত ৰাজ্য দাবী সমিতি

স্বায়ত্ব শাসিত ৰাজ্য দাবী সমিতি (ইংৰাজী:Autonomous State Demand Committee), (পূৰ্বতে Peoples Democratic Front) ভাৰতৰ অসম ৰাজ্যৰ কাৰ্বি আংলং জিলাক সুকীয়া ৰাজ্য হিচাপে প্ৰতিস্থা কৰাৰ দাবীৰে গঢ় লৈ উঠা কমিউনিষ্ট পাৰ্টী অৱ ইণ্ডিয়া(মাৰ্ক্সিষ্ট-লেনিনিষ্ট) লিবাৰেচন (Communist Party of India (Marxist-Leninist) Liberation)ৰ এটা গণ সংগঠন আছিল। স্বায়ত্ব শাসিত ৰাজ্য দাবী সমিতি(চমুকৈ ASDC)ৰ অধীনত কেইবাটাও লোকসভা নিৰ্বাচন আৰু স্বায়ত্বশাসিত জিলা পৰিষদৰ নিৰ্বাচনত প্ৰাৰ্থীয়ে জয়লাভ কৰিছিল। ড° জয়ন্ত ৰংপি ১৯৯১, ১৯৯৬ আৰু ১৯৯৮ চনৰ লোকসভা নিৰ্বাচনত কাৰ্বি আংলঙৰ পৰা লোকসভালৈ ASDC ৰ পৰা নিৰ্বাচিত হৈছিল।

পিছত ASDC ত বিভাজন হৈ স্বায়ত্ব শাসিত ৰাজ্য দাবী সমিতিৰ এটা অংশ চিপিআই(এম-এল)ৰ পৰা আতঁৰি আহি ভাৰতীয় জনতা পাৰ্টীৰ সৈতে জোঁট বান্ধে। চিপিআই(এম-এল)ৰ প্ৰতি অনুগত আনটো গোটে নিজকে স্বায়ত্ব শাসিত ৰাজ্য দাবী সমিতি(প্ৰগতিশীল)(Autonomous State Demand Committee (Progressive)) হিচাপে পৰিচয় দিয়ে। ১৯৯৯ চনৰ পৰা স্বায়ত্ব শাসিত ৰাজ্য দাবী সমিতি(প্ৰগতিশীল)ৰ প্ৰাৰ্থীয়ে নিৰ্বাচনত কমিউনিষ্ট পাৰ্টী অৱ ইণ্ডিয়া(মাৰ্ক্সিষ্ট-লেনিনিষ্ট) লিবাৰেচনৰ প্ৰাৰ্থী হিচাপে অৱতীৰ্ণ হৈ আহিছে।

শ্ৰেণী:অসমৰ ৰাজনৈতিক দল
জাহিৰ খান

জাহীৰ খান (জন্ম ৭ অক্টোবৰ ১৯৭৮) এজন প্ৰাক্তন ভাৰতীয় ক্ৰিকেট খেলুৱৈ। ২০০০ চনৰপৰা ২০১৪ চনলৈ তেওঁ ভাৰতীয় জাতীয় ক্ৰিকেট দলৰ সদস্য আছিল। ইয়াৰ উপৰিও তেওঁ কাউণ্টী ক্ৰিকেটত ছাৰে' আৰু ৱৰ্চেষ্টাৰ্শ্বায়াৰ দলৰ হৈ, ভাৰতীয় ঘৰুৱা ক্ৰিকেটত বৰোদা আৰু মুম্বাইৰ হৈ আৰু ইণ্ডিয়ান প্ৰিমিয়াৰ লীগত ৰয়েল চেলেঞ্জাৰ্ছ বাংগালোৰ, মুম্বাই ইণ্ডিয়ান্‌ছ আৰু দিল্লী ডেয়াৰডেভিল্‌ছৰ হৈ খেলিছে। কপিল দেৱৰ পাছতেই তেওঁ টেষ্ট ক্ৰিকেটত ভাৰতৰ দ্বিতীয় সফলতম বেগী বলাৰ।

বৰোদাৰ হৈ জাহীৰ খানে ঘৰুৱা ক্ৰিকেট জীৱন আৰম্ভ কৰে। কেৰিয়াৰৰ প্ৰথমছোৱাত তেওঁ তেওঁৰ বেগী আৰু ছীম বলিঙৰ বাবে, বিশেষকৈ নিখুঁত য়ৰ্কাৰসমূহৰ বাবে জনাজাত হৈ পৰিছিল। বলিং উন্নত কৰিবলৈ তেওঁ ইংলেণ্ডলৈ যায় আৰু ২০০৬ চনত ৱৰ্চেষ্টাৰশ্বায়াৰ কাউণ্টী ক্ৰকেট দলৰ হৈ কিছুদিন খেলে। বাওঁহতীয়া বেগী বলাৰ খান উইকেটৰ দুয়ো দিশে বল কৰিব পৰা ক্ষমতা আৰু পুৰণি বল ছুইং কৰিব পৰা ক্ষমতাৰ বাবে বিখ্যাত আছিল। তদুপৰি খানে লাহে লাহে পুৰণি বল ৰিভাৰ্ছ ছুইং কৰাৰ ক্ষেত্ৰতো পাৰদৰ্শিতা অৰ্জন কৰিলে। ভাৰত উপমহাদেশীয় ফ্লেট পিট্‌চত তেওঁ দেখুওৱা প্ৰদৰ্শন আৰু বিভিন্ন ধৰণৰ ক্ৰিকেট বলৰ ওপৰত তেওঁৰ নিয়ন্ত্ৰণৰ কাৰণে তেওঁ প্ৰশংসা লাভ কৰে। ৯খন খেলত ২১টা উইকেটেৰে তেওঁ ২০১১ চনৰ এদিনীয়া ক্ৰিকেট বিশ্বকাপ বিজয়ী ভাৰতীয় দলৰ তেওঁ অন্যতম সদস্য আছিল। ২০১১ চনত তেওঁ ৰাষ্ট্ৰপতিৰপৰা ভাৰতৰ দ্বিতীয় সৰ্বোচ্চ ক্ৰীড়া সন্মান অৰ্জুন বঁটা লাভ কৰে। তেওঁ আঘাতৰ বাবে বহুবাৰ ক্ৰিকেটৰপৰা আঁতৰি থাকিবলগীয়া হয় আৰু ই তেওঁৰ আন্তৰ্জাতিক কেৰিয়াৰত প্ৰভাৱ পেলায়। ইয়ো এটা কাৰণ যাৰ বাবে তেওঁ Adrian Le Roux আৰু এন্দ্ৰিউ লেইপাছৰ সৈতে মিলি প্ৰ'স্প'ৰ্ট ফিটনেছ এণ্ড ছাৰ্ভিচেজ নামৰ এক বিশেষ ফিটনেছ প্ৰশিক্ষণ কেন্দ্ৰ স্থাপন কৰে।

২০০৮ চনত তেওঁ ৱিজডেন ক্ৰিকেটাৰ্ছ অৱ দ্য ইয়েৰৰ এজন হিচাপে নিৰ্বাচিত হয়। ২০১৫ চনৰ অক্টোবৰত তেওঁ আন্তঃৰাষ্ট্ৰীয় ক্ৰিকেটৰপৰা অৱসৰ গ্ৰহণ কৰে।

ব্যক্তিগত জীৱন

১৯৭৮ চনৰ ৭ আক্টোবৰ তাৰিখে মহাৰাষ্ট্ৰৰ শ্ৰীৰামপুৰত এক মাৰাঠী মুছলিম পৰিয়ালত জাহীৰৰ জন্ম হৈছিল। পিতৃ-মাতৃ জাকিয়া আৰু বখ্‌টিয়াৰ খান, দুজন ভ্ৰাতৃ জীছান আৰু আনীছ। নিউ মাৰাঠী প্ৰাইমাৰী স্কুল আৰু কে. জে. ছ'ময়া ছেকেণ্ডেৰী স্কুলত তেওঁ শিক্ষালাভ কৰে। শৈশৱত শ্ৰীৰামপুৰৰ স্থানীয় ৰেভিনিউ কলনী ক্ৰিকেট ক্লাবত (RCC) তেওঁ খেলিছিল।

অভিলেখ

টেষ্টৰ ১০ উইকেট দখল

#প্ৰদৰ্শনখেল নংবিপক্ষস্থানচহৰদেশবৰ্ষ
১ ১০/১৪৯ ৭০ শ্বেৰ ই বাংলা ঢাকা বাংলাদেশ ২০১০

টেষ্টৰ এক ইনিংছত ৫ উইকেট দখল

#প্ৰদৰ্শনখেলবিপক্ষস্থানচহৰদেশবৰ্ষ
১ ৫/৫৩ ২৩ বেছিন ৰিজাৰ্ভ ৱেলিংটন নিউজিলেণ্ড ২০০২
২ ৫/২৯ ২৪ ছেদ্দন পাৰ্ক হেমিল্টন নিউজিলেণ্ড ২০০২
৩ ৫/৯৫ ২৭ গাব্বা ব্ৰিছবে'ন অষ্ট্ৰেলিয়া ২০০৩
৪ ৫/৩৪ ৪৭ শ্বেৰ ই বাংলা ঢাকা বাংলাদেশ ২০০৭
৫ ৫/৭৫ ৪৯ ট্ৰেণ্ট ব্ৰিজ নটিংহাম ইংলেণ্ড ২০০৭
৬ ৫/৯১ ৫৭ এম চিন্নাস্বামী বাংগালোৰ ভাৰত ২০০৮
৭ ৫/৬৫ ৬৫ বেছিন ৰিজাৰ্ভ ৱেলিংটন নিউজিলেণ্ড ২০০৯
৮ ৫/৭২ ৬৮ ব্ৰেব'ৰ্ণ ষ্টেডিয়াম মুম্বাই ভাৰত ২০০৯
৯ ৭/৮৭ ৭০ শ্বেৰ ই বাংলা ঢাকা বাংলাদেশ ২০১০
১০ ৫/৯৪ ৭৩ পি চি এ ষ্টেডিয়াম ম'হালি ভাৰত ২০১০
১১ ৫/১৭০ ৯২ বেছিন ৰিজাৰ্ভ ৱেলিংটন নিউজিলেণ্ড ২০১৪

এদিনীয়াত ৫ উইকেট দখল

#প্ৰদৰ্শনখেল নংবিপক্ষস্থানচহৰদেশবৰ্ষ
১ ৫/৪২ ১১৬ নেহৰু ষ্টেডিয়াম মাৰগাঁও ভাৰত ২০০৭

কৃতিত্ব

জাহীৰ খানে টেষ্টত ৫ বাৰ আৰু এদিনীয়াত ৬ বাৰ 'প্লেয়াৰ অৱ দ্য মেচ' সন্মান অৰ্জাৰ লগতে টেষ্টত ৩ বাৰ আৰু এদিনীয়াত এবাৰ 'প্লেয়াৰ অৱ দ্য ছিৰিজ'ৰ সন্মান অৰ্জন কৰে।

তথ্যসূত্ৰ

বাহ্যিক সংযোগ

Zaheer Khan IPL Profile from RoyalChallengers

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
শ্ৰেণী:অৰ্জুন বঁটা বিজয়ী
পাঞ্জাবাৰী

পাঞ্জাবাৰী গুৱাহাটী মহানগৰৰ এক কাৰ্যালয় আৰু আবাসিক এলেকা। ই দিশপুৰ সমষ্টিৰ ৫২ নং ৱাৰ্ডৰ অন্তৰ্ভূক্ত। ৰাজনৈতিক আৰু সামাজিক ক্ষেত্ৰত ই মহানগৰখনৰ এক অত্যন্ত গুৰুত্বপূৰ্ণ অঞ্চল। ইয়াত বিভিন্ন চৰকাৰী কাৰ্যালয় আৰু উন্নত মানদণ্ডৰ আবাসিক আন্তঃগাথঁনিৰ দ্বাৰা পৰিবেষ্টিত।
মহানগৰীৰ ছয়মাইল অঞ্চল পাৰ হৈ সম্পূৰ্ণ সাতগাৱলৈ এই বিস্তীৰ্ণ অংশ পাঞ্জাবাৰীৰ অন্তৰ্গত।

ইতিহাস

প্ৰাচীনকালত পাঞ্জাবাৰী কামৰূপ সাম্ৰাজ্যৰ অন্তৰ্গত আছিল। পিছলৈ ই কোচ সাম্ৰাজ্যৰ প্ৰত্যক্ষ নিয়ন্ত্ৰাধীন হয়। মোগলৰ আগমণত এই অঞ্চল কামৰূপৰ আন ঠাইসমূহৰ দৰে কামৰূপ পৰগণাৰ অন্তৰ্ভূক্ত হয়। মোগলৰ শাসন শেষ হোৱাৰ অন্তত ই কোচ হাজোৰ ভিতৰলৈ আহে। ব্ৰিটিছৰ আগমণৰ লগে লগে কোচ ৰাজ্য বিভক্ত হৈ বিভিন্ন জমিদাৰীলৈ পৰিৱৰ্তন হয়। পাঞ্জাবাৰী বেলতলা জমিদাৰী আৰু পিছলৈ বেলতলা মৌজাৰ অন্তৰ্গত হয়। পাঞ্জাবাৰীৰ গাওঁ পঞ্চয়ত বাঘৰবড়ীলৈ সলনি হয়। পিছলৈ গুৱাহাটীৰ বহুমুখী পৰিকল্পনাত পাঞ্জাবাৰী এক অভিজাত বসতিলৈ ৰূপান্তৰিত হয়। লগতে অসমৰ কলা-সংস্কৃতিৰ সৈতে জড়িত কাৰ্যালয়সমূহ ইয়ালৈ অনা হয়।

লোককথা মতে, পাঞ্জাবাৰীত ভূতপূৰ্ব জমিদাৰসকলৰ পাচখন বাৰী আছিল। সংক্ষেপে পঞ্চবাৰী। কিন্তু ইয়াত বসবাস কৰা জনজাতীয় লোক সকলৰ মুখত অপভ্ৰংশ হৈ পাঞ্জাবাৰীলৈ সলনি হয়। এই অঞ্চলত এতিয়াও পৰি থকা পুখুৰী আৰু বহু বছৰ পুৰণি গছ-গছনি আৰু ফলৰ বাগানসমূহে তাৰে ইংগিত বহন কৰে। দূৰ্ভাগ্যবশত মহানগৰীৰ দ্ৰুত উন্নয়নৰ নামত সংৰক্ষণ কৰিব পৰা নগ'ল। কিন্তু আবাসিক এলেকাৰ মাজে মধ্যে পৰা পুৰণি গছ আৰু পুখুৰী আৰু ভিতৰৰ জনজাতীয় বসতিয়ে গৌৰৱোজ্বল ইতিহাসৰ নিদৰ্শন দাঙি ধৰে।

পথ সমূহ আৰু বিখ্যাত ভৱন

উল্লখযোগ্য পথ সমূহ হ'ল- দ্বাৰান্ধা, জুৰিপাৰ, আমতল(মেংগ লেন), জিলিকা পথ, শিল্পগ্ৰাম, বাঘৰবড়ী, নৱজ্যোতি, নামঘৰ পথ, অমূল্য নগৰ,বতাহঘূলি, অৰবিন্দ মাৰ্গ। ইয়াত অৱস্থিত ভৱনসমূহৰ ভিতৰত শ্ৰীমন্ত শংকৰদেৱ কলাক্ষেত্ৰ, ছিক্কিম হাউছ, এন.চি.চি. মূখ্য কাৰ্যালয়, গুৱাহাটী মানসিক চিকিৎসালয়, শংকৰদেৱ আন্তৰ্জাতিক প্ৰেক্ষাগৃহ, অৰণ্য ভৱন, পশ্চিম অসম দুগ্ধ সমবায় উৎপাদন কেন্দ্ৰ লিমিটেড, পুষ্প বিপণী, বিপণন ক্ষেত্ৰ, শ্ৰী অৰবিন্দ কেন্দ্ৰ, কেন্দ্ৰীয় শিক্ষা বিভাগৰ মূখ্য কাৰ্যালয়, অসম চলচ্চিত্ৰ সংগ্ৰহালয়, বিষ্ণুৰাম মেধি চৰকাৰী আইন মহাবিদ্যালয় (ভূতপূৰ্বৰ আৰ্ল ল' কলেজ), অসম ৰাজ্যিক চলচিত্ৰ বিনিয়োগ আৰু উন্নয়ন কাৰ্যালয় পৰিসীমিত আদি। পাঞ্জাবাৰীৰ মাজেৰে পাৰ হৈছে সম্পূৰ্ণ এক টু লেন। প্ৰত্যেক শনিবাৰে বতাহঘূলিত এখন নিয়মীয়া হাট বহে প্ৰাচীন ঐতিহ্য লৈ। ইয়াত মূখ্য আকৰ্ষণ থলুৱা সা-সামগ্ৰী আৰু শাক-পাচলি।

কৰ-খাজনা

এই অঞ্চলটো অৰ্থনৈতিকভাৱে শক্তিশালী। গুৱাহাটী পৌৰনিগম তথা কামৰূপ মহানগৰৰ এক বৃহৎ বিনিয়োগ আৰু খাজনা ইয়াৰ পৰাই আহে।

শ্ৰেণী:গুৱাহাটী
ডেনিছ ৱিকিপিডিয়া

ডেনিছ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ডেনিছ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ ডেনিছ ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

বাহ্যিক সংযোগ

ডেনিছ ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
বুঢ়াগোহাঞি

বুঢ়াগোহাঞি বা চাও ফ্ৰং মূ'ঙ (আহোম ভাষা:𑜋𑜧𑜨 𑜇𑜨𑜂𑜫 𑜉𑜢𑜤𑜂𑜫) হৈছে আহোম ৰাজতন্ত্ৰৰ প্ৰধান পৰামৰ্শদাতা বিষয়া বা ডাঙৰীয়া। বুঢ়াগোহাঁ‌ইজনক সাতঘৰীয়া আহোম বংশৰ পৰা চাওফাই নিৰ্বাচন কৰিছিল। চুকাফাৰ দিনৰে পৰাই বৰগোহাঞিৰ লগতে বুঢ়াগোহাঞিৰ পদবীটোৰ প্ৰচলন আছিল। নাবালক বা অকৰ্মণ্য ৰজা বা শাসকবিহীন অৱস্থাত বৰগোহাঞি আৰু বৰপাত্ৰগোহাঞিকে ধৰি অন্যান্য বিষয়াসকলেৰে মিলি বুঢ়াগোহাঁ‌য়েই প্ৰকৃতাৰ্থত শাসনভাৰ চলাইছিল। সাধাৰণ অৱস্থান ডাঙৰীয়াজনে দিখৌ নৈৰ উত্তৰপাৰৰ পৰা শদিয়া পৰ্যন্ত শাসন কৰিছিল।

বুঢ়াগোহাঞিৰ তালিকা

থাও মঙ ক্লিন মান ৰাই
থাও ৰু-ৰু
থাও ফ্ৰঙ ডাম
খেন-পঙ
ফুন-লং-খাম-পেঙ
থাও-মঙ-চাং-ৰাই
থাও-মঙ-নাং-ধু-পু-ৰা
লজান-চাও-ফ্ৰঙ-ডাম

লপেট চাও-ফ্ৰন-ডাম
আইখেক বুঢ়াগোহাঁই
চাওপেত বুঢ়াগোহাঁ‌ই
থকবক বুঢ়াগোহাঁ‌ই
শুকুলাসুদা বুঢ়াগোহাঁ‌ই
সৰিয়হ বুঢ়াগোহাঁ‌ই
হাতীপোৱালি বুঢ়াগোহাঁ‌ই
লছাম বুঢ়াগোহাঁ‌ই

আতন বুঢ়াগোহাঁ‌ই
দিলিহীয়াল লাঙি বুঢ়াগোহাঁ‌ই
কুৱৈগঞা মাও বুঢ়াগোহাঁ‌ই
লংকাকিয়া খামপেঙ বুঢ়াগোহাঁ‌ই
কুৱৈগঞা লাইচেং বুঢ়াগোহাঁ‌ই
দিলিহীয়াল আফৌ খামপেত বুঢ়াগোহাঁ‌ই
বাইলুঙ বায়ন বুঢ়াগোহাঁ‌ই

ডমাই বুঢ়াগোহাঁ‌ই
চেংমুন বুঢ়াগোহাঁ‌ই
বাইলুঙীয়া সোণাই বুঢ়াগোহাঁ‌ই
লাংমাই কলীয়া বুঢ়াগোহাঁ‌ই
কুৱৈগঞা ভাগী বুঢ়াগোহাঁ‌ই
ঘনশ্যাম বুঢ়াগোহাঁ‌ই
পূৰ্ণানন্দ বুঢ়াগোহাঁ‌ই
ৰুচিনাথ বুঢ়াগোহাঁ‌ই

গ্ৰন্থপঞ্জী

Gait, Edward (1905) History of Assam, Calcutta

শ্ৰেণী:উপাধি
জুলিয়া ৰবাৰ্টছ

জুলিয়া ফিওনা ৰবাৰ্টছ (ইংৰাজী: Julia Roberts; জন্ম: ২৮ অক্টোবৰ, ১৯৬৭) এগৰাকী আমেৰিকান অভিনেত্ৰী। বিভিন্ন ধাৰাৰ চলচ্চিত্ৰত অভিনয়ৰ বাবে পৰিচিত ৰবাৰ্টছে এটা একাডেমী বঁটা (অস্কাৰ), এটা ব্ৰিটিছ একাডেমী ফিল্ম বঁটা (বাফ্টা) আৰু তিনিটা গোল্ডেন গ্ল’ব বঁটাকে ধৰি বহুতো সন্মান লাভ কৰিছে। ড্ৰামা, থ্ৰিলাৰ আৰু স্বতন্ত্ৰ চলচ্চিত্ৰলৈ মনোনিবেশ কৰাৰ আগতে তেওঁ ৰোমাণ্টিক কমেডী আৰু ব্লকবাষ্টাৰ ছবিসমূহত আকৰ্ষণীয় চৰিত্ৰত অভিনয় কৰি জনপ্ৰিয় হৈ পৰিছিল।

মিষ্টিক পিজ্জা (১৯৮৮) আৰু ষ্টীল মেগনোলিয়াছ (১৯৮৯)ৰ জৰিয়তে কেৰিয়াৰৰ আৰম্ভণিতে সফলতা লাভ কৰাৰ পিছত ৰবাৰ্টছে প্ৰিটি ৱমেন (১৯৯০), মাই বেষ্ট ফ্ৰেণ্ডছ ৱেডিং (১৯৯৭), নটিং হিল (১৯৯৯) আৰু ৰানৱে ব্ৰাইড (১৯৯৯) আদি ৰোমাণ্টিক কমেডী ছবিৰ জৰিয়তে এগৰাকী আগশাৰীৰ অভিনেত্ৰী হিচাপে নিজৰ স্থিতি সবল কৰে। ২০০০ চনত মুক্তিপ্ৰাপ্ত জীৱনীমূলক ড্ৰামা এৰিন ব্ৰক’ভিচত নামভূমিকাত কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ একাডেমী বঁটা লাভ কৰে। ইয়াৰ পিছত তেওঁ অ'চেনছ ইলেভেন (২০০১), অ'চেনছ টুৱেল্ভ (২০০৪), চাৰ্লি উইলছনছ ৱাৰ (২০০৭), ভেলেণ্টাইনছ ডে (২০১০), ইট প্ৰে লাভ (২০১০), আগষ্ট: অ’চেজ কাউণ্টি (২০১৩), ৱাণ্ডাৰ (২০১৭), টিকেট টু পেৰাডাইছ (২০২২) আৰু লিভ দ্য ৱৰ্ল্ড বিহাইণ্ড (২০২৩) আদি ছবিত অভিনয় কৰে। টেলিভিছনৰ ক্ষেত্ৰত তেওঁ এইচবিঅ’ৰ ছবি দ্য নৰ্মেল হাৰ্ট (২০১৪)ত অভিনয় কৰি এমি মনোনয়ন লাভ কৰিছিল। ইয়াৰ উপৰিও তেওঁ আমাজন প্ৰাইমৰ ধাৰাবাহিক হোমকামিং (২০১৮) আৰু ৰাজনৈতিক ধাৰাবাহিক গেছলিটত (২০২২) অভিনয় কৰিছে।

ৰবাৰ্টছে 'ৰেড ওম ফিল্মছ' নামৰ এটা প্ৰডাকচন কোম্পানী পৰিচালনা কৰে, যাৰ জৰিয়তে তেওঁ কেইবাটাও প্ৰকল্পত কাৰ্যবাহী প্ৰযোজক হিচাপে কাম কৰিছে। ২০০৯ চনৰ পৰা তেওঁ 'লেংক'ম'ৰ গোলকীয় ৰাষ্ট্ৰদূত হিচাপে কাম কৰি আহিছে। ৯০ৰ দশকৰ বেছিভাগ সময় আৰু ২০০০ চনৰ প্ৰথমাৰ্ধত তেওঁ বিশ্বৰ সৰ্বাধিক উপাৰ্জনকাৰী অভিনেত্ৰী আছিল। পিপল আলোচনীয়ে তেওঁক অভিলেখ সংখ্যক পাঁচবাৰকৈ বিশ্বৰ আটাইতকৈ ধুনীয়া মহিলা হিচাপে ঘোষণা কৰিছে।

প্ৰাৰম্ভিক জীৱন আৰু পৰিয়াল

জুলিয়া ফিওনা ৰবাৰ্টছৰ জন্ম জৰ্জিয়াৰ আটলাণ্টাৰ ক্ৰফৰ্ড লং হাস্পতালত হৈছিল। তেওঁৰ মাতৃ বেটী লু ব্ৰিডেমুচ আৰু পিতৃ ৱাল্টাৰ গ্ৰেডী ৰবাৰ্টছ। তেওঁ ইংৰাজ, স্কটিছ, আইৰিছ, ওৱেলচ, জাৰ্মান আৰু ছুইডিছ বংশোদ্ভূত। তেওঁৰ পিতৃ আছিল এজন বেপ্টিষ্ট আৰু মাতৃ কেথলিক। ৰবাৰ্টছ কেথলিক হিচাপেই ডাঙৰ-দীঘল হৈছিল। তেওঁৰ ককায়েক এৰিক ৰবাৰ্টছ (জন্ম ১৯৫৬), যাৰ সৈতে ২০০৪ চনলৈকে তেওঁৰ সম্পৰ্ক মধুৰ নাছিল, বায়েক লিছা ৰবাৰ্টছ গিলান (জন্ম ১৯৬৫), আৰু ভতিজী এমা ৰবাৰ্টছো অভিনয় জগতৰ সৈতে জড়িত। তেওঁৰ নেন্সী ম'টছ নামৰ এগৰাকী সতীয়া ভনীও আছিল।

ৰবাৰ্টছৰ পিতৃ-মাতৃয়ে আমেৰিকা যুক্তৰাষ্ট্ৰৰ সশস্ত্ৰ বাহিনীৰ বাবে নাট্যকৰ্ম পৰিৱেশন কৰাৰ সময়তে পৰস্পৰক লগ পাইছিল। তেওঁলোকে পিছলৈ আটলাণ্টাত 'আটলাণ্টা এক্টৰ্ছ এণ্ড ৰাইটাৰ্ছ ৱৰ্কশ্বপ' নামৰ এটা প্ৰতিষ্ঠান সহ-প্ৰতিষ্ঠা কৰে। জুলিয়াৰ জন্মৰ সময়ত তেওঁলোকে জৰ্জিয়াৰ ডেকাতুৰত এখন শিশুৰ অভিনয় স্কুল চলাইছিল। মাৰ্টিন লুথাৰ কিং জুনিয়ৰ আৰু কোৰেটা স্কট কিঙৰ সন্তানেও এই স্কুলত অধ্যয়ন কৰিছিল; ৱাল্টাৰ ৰবাৰ্টছে তেওঁলোকৰ কন্যা ইয়োলেণ্ডা কিঙৰ অভিনয় প্ৰশিক্ষক হিচাপে কাম কৰিছিল। অঞ্চলটোৰ একমাত্ৰ বৰ্ণ-বৈষম্যহীন থিয়েটাৰ গোট চলোৱাৰ কৃতজ্ঞতাস্বৰূপ আৰু ৰবাৰ্টছ পৰিয়ালৰ আৰ্থিক অসুবিধাৰ বাবে, জুলিয়াৰ জন্মৰ সময়ত কোৰেটা কিঙে হাস্পতালৰ বিল পৰিশোধ কৰিছিল।

তথ্যসূত্ৰ

বাহ্যিক সংযোগ
মোগল সাম্ৰাজ্য

মোগল সাম্ৰাজ্য বা মোগল চলতনত (আৰবী:চল্তনাত আল হিন্দীয়া; ফাৰ্চী:বিলাদ-ই-হিন্দোস্তান; ঐতিহাসিক হিন্দী:মুগলিয়া চলতনত) দক্ষিণ এছিয়াৰ এক প্ৰাৰম্ভিক আধুনিক সাম্ৰাজ্য আছিল। প্ৰায় দুই শতিকাৰ পৰা এই সাম্ৰাজ্য পশ্চিমৰ সিন্ধু অৱবাহিকা, উত্তৰ-পশ্চিমৰ উত্তৰ আফগানিস্তান আৰু উত্তৰে কাশ্মীৰৰ বাহিৰৰ প্ৰান্তৰ পৰা পূবে বৰ্তমানৰ অসম আৰু বাংলাদেশৰ উচ্চভূমি আৰু দক্ষিণ ভাৰতৰ ডেক্কান মালভূমিৰ ওপৰভাগলৈকে বিস্তৃত আছিল।

মোগল সাম্ৰাজ্য পৰম্পৰাগতভাৱে ১৫২৬ চনত বাবৰৰ দ্বাৰা প্ৰতিষ্ঠা কৰা হৈছিল বুলি কোৱা হয়, যি হৈছে উজবেকিস্তানৰ এজন যোদ্ধা মুৰব্বী, যি চুবুৰীয়া চাফাভিদ আৰু অটোমান সাম্ৰাজ্যৰ পৰা সাহায্য নিয়োগ কৰিছিল, পানীপথৰ প্ৰথম যুদ্ধত দিল্লীৰ চুলতান ইব্ৰাহিম লোধিক পৰাস্ত কৰিবলৈ আৰু উজনি ভাৰতৰ সমভূমিত প্ৰৱেশ কৰিবলৈ। অৱশ্যে মোগল সাম্ৰাজ্যিক গাঁথনি কেতিয়াবা ১৬০০ চনৰ, বাবৰৰ নাতি আকবৰৰ শাসনৰ সৈতে, এই সাম্ৰাজ্যিক গাঁথনি ১৭২০ চনলৈকে চলিছিল, শেষ মুখ্য সম্ৰাট ঔৰঙ্গজেবৰ মৃত্যুৰ অলপ পিছতে, যাৰ শাসনকালত সাম্ৰাজ্যই ইয়াৰ সৰ্বাধিক ভৌগোলিক পৰিসৰ ও অৰ্জন কৰিছিল। পৰৱৰ্তী সময়ত, বিশেষকৈ ভাৰতত ইষ্ট ইণ্ডিয়া কোম্পানীৰ শাসনকালত, পুৰণি দিল্লী আৰু ইয়াৰ আশে-পাশে থকা অঞ্চললৈ হ্ৰাস কৰা হয়, ১৮৫৭ চনৰ ভাৰতীয় বিদ্ৰোহৰ পিছত ব্ৰিটিছ ৰাজে আনুষ্ঠানিকভাৱে সাম্ৰাজ্য ভংগ কৰে।

যদিও মোগল সাম্ৰাজ্য সামৰিক যুদ্ধৰ দ্বাৰা সৃষ্টি আৰু স্থিৰ আছিল, ই শাসন কৰিবলৈ অহা সংস্কৃতি আৰু লোকসকলক জোৰেৰে দমন কৰা নাছিল, কিন্তু নতুন প্ৰশাসনিক পদ্ধতি স্থাপন কৰি সেইবোৰসন্তুলিত কৰিছিল, আৰু বিভিন্ন শাসক অভিজাত লোকক অন্তৰ্ভুক্ত কৰা, যাৰ ফলত অধিক দক্ষ, কেন্দ্ৰীভূত আৰু স্থায়ী নিয়ম হয়। এই কৰবোৰ, যি কৃষক খেতিয়কৰ আধাতকৈও অধিক উৎপাদনৰ সমান আছিল, সু-নিয়ন্ত্ৰিত ৰূপৰ মুদ্ৰাত পৰিশোধ কৰা হৈছিল, আৰু কৃষক আৰু শিল্পীসকলক ডাঙৰ বজাৰত প্ৰৱেশ কৰিবলৈ বাছি লৈছিল।

সপ্তদশ শতিকাৰ বেছিভাগ সময়ত সাম্ৰাজ্যৰ দ্বাৰা বজাই ৰখা আপেক্ষিক শান্তি ভাৰতৰ অৰ্থনৈতিক সম্প্ৰসাৰণৰ এটা কাৰক আছিল। ভাৰত মহাসাগৰত ইউৰোপীয় উপস্থিতি বৃদ্ধি হোৱা, আৰু ভাৰতীয় কেঁচা আৰু সমাপ্ত সামগ্ৰীৰ বৰ্ধিত চাহিদাই মোগল আদালতত এতিয়াও অধিক সম্পদ সৃষ্টি কৰিছে। মোগল অভিজাত সকলৰ মাজত অধিক সুস্পষ্ট ব্যৱহাৰ আছিল, যাৰ ফলত চিত্ৰকলা, সাহিত্যিক ৰূপ, বস্ত্ৰ আৰু স্থাপত্যৰ অধিক পৃষ্ঠপোষকতা হয়, বিশেষকৈ শ্বাহজাহানৰ ৰাজত্বকালত। দক্ষিণ এছিয়াৰ মোগল ইউনেস্কো বিশ্ব ঐতিহ্যক্ষেত্ৰসমূহৰ ভিতৰত আছে: আগ্ৰা ফ'ৰ্ট, ফতেহপুৰ চিক্ৰী, লালকিল্লা, হুমায়ুনৰ সমাধি, লাহোৰ দুৰ্গ আৰু তাজমহল, যাক "ভাৰতত মুছলমান কলাৰ অলংকাৰ আৰু বিশ্বৰ ঐতিহ্যৰ সৰ্বজনীন ভাৱে প্ৰশংসিত উৎকৃষ্ট কৃতি" বুলি বৰ্ণনা কৰা হৈছে।

টোকা

তথ্য সংগ্ৰহ

শ্ৰেণী:ভাৰতৰ সাম্ৰাজ্য আৰু ৰাজ্য
শ্ৰেণী:ভাৰতৰ ৰাজবংশ
*
স্বপ্না সঞ্জীৱ যোশী

স্বপ্না সঞ্জীৱ যোশী (জন্ম ২৬ আগষ্ট ১৯৫৯) ভাৰতৰ মহাৰাষ্ট্ৰৰ বম্বে উচ্চ ন্যায়ালয়ৰ ন্যায়াধীশ।নাগপুৰত কন্যাৰ বিয়াত অংশগ্ৰহণ কৰি সহযোগী ন্যায়াধীশ ব্ৰিজগোপাল হৰকিষণ ল'য়াৰ ৰহস্যজনক পৰিস্থিতিত মৃত্যু হোৱাৰ পিছত যোশীয়ে জনসাধাৰণৰ দৃষ্টি আকৰ্ষণ কৰে। তাৰ পিছত যোশীয়ে লয়াৰ মৃত্যুৰ সৈতে জড়িত বিষক্ৰিয়াৰ অভিযোগ সম্পৰ্কীয় এটা গোচৰৰ শুনানিৰ পৰা নিজকে আঁতৰাই ৰাখে।

জীৱন

যোশীয়ে মূলতঃ মহাৰাষ্ট্ৰৰ গণ্ডিয়াত শিক্ষা গ্ৰহণ কৰিছিল আৰু তাৰ পৰাই তেওঁ বি. আৰু এল এল বি ডিগ্ৰী লাভ কৰে।

২০১৪ চনৰ নৱেম্বৰ মাহত নাগপুৰত কন্যাৰ বিয়াত অংশগ্ৰহণ কৰি যোশীৰ সহকৰ্মী সতীৰ্থ ন্যায়াধীশ ব্ৰিজগোপাল হৰকিষণ ল’য়াৰ ৰহস্যজনক পৰিস্থিতিত মৃত্যু হয়। ২০১৮ চনত যোশীয়ে ল'য়াক বিষক্ৰিয়া কৰা বুলি দাবীৰ সৈতে জড়িত এটা গোচৰৰ শুনানিৰ পৰা নিজকে আঁতৰাই ৰাখে৷ তেওঁ অস্বীকাৰ কৰাৰ কাৰণো উল্লেখ কৰা নাছিল।

তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ
ফাতিমা মুজিব বিলকীছ

ফাতিমা মুজিব বিলকিছ ( জন্ম ১০ ফেব্ৰুৱাৰী, ১৯৩৬ আৰু মৃত্যু ৭ ফেব্ৰুৱাৰী, ২০১৬) আছিল এগৰাকী পাকিস্তানৰ বিজ্ঞানী, পৰজীৱী বিজ্ঞানৰ বিশেষজ্ঞ। তেওঁ পৰজীৱী বিজ্ঞানৰ ক্ষেত্ৰত আন্তৰ্জাতিক ভাবে বিখ্যাত ব্যক্তি আছিল।

প্ৰাথমিক জীৱন

১৯৩৬ চনৰ ১০ ফেব্ৰুৱাৰীত বিলকেছৰ জন্ম হৈছিল।

ইয়াৰ উপৰি তেওঁ বিভিন্ন একাডেমিক ছ'চাইটি যেনে হেলমিনথ'লজিকেল ছ'চাইটি অৱ ৱাশ্বিংটন আৰু অৰ্গেনাইজেচন ফৰ উইমেন ইন চাইন্স ফৰ দ্য ডেভেলপিং ৱৰ্ল্ডৰ সদস্য আছিল। পাকিস্তানৰ প্ৰাণীবিজ্ঞান সমাজত ‘উপ-ৰাষ্ট্ৰপতি (দক্ষিণ)’ হিচাপেও কাৰ্যনিৰ্বাহ কৰিছিল

ব্যক্তিগত জীৱন

বিলকেছৰ দুগৰাকী কন্যা আছিল।

২০১৬ চনৰ ৭ ফেব্ৰুৱাৰীত ৭৯ বছৰ বয়সত তেওঁৰ মৃত্যু হয়।

সিন্ধ বিশ্ববিদ্যালযত কৰ্মজীৱন

উত্তৰাধিকাৰ

তেওঁৰদ্বাৰা প্ৰায় ১০০০টা কৃমি আৱিষ্কাৰ কৰা হৈছে আৰু তেওঁৰ নামেৰে ৪০টা নতুন প্ৰজাতিৰ নামকৰণ কৰা হৈছে। বহু বিশ্ববিদ্যালয়ৰ ডক্টৰেট ডিগ্ৰীৰ অধ্যাপকৰ দেৱালতো তেওঁৰ স্থান আছে কাৰণ তেওঁ বেলুচিস্তান বিশ্ববিদ্যালয়, মহিলাৰ বাবে জিন্না বিশ্ববিদ্যালয়, ফেডাৰেল উৰ্দু বিশ্ববিদ্যালয় আৰু সিন্ধ বিশ্ববিদ্যালয়কে ধৰি বহু বিশ্ববিদ্যালয়ত ডক্টৰেট ডিগ্ৰীৰ গৱেষণা কাৰ্যসূচীৰ তদাৰক কৰিছিল।

বঁটাসমূহ

বিলকীছে তেওঁৰ শৈক্ষিক কামৰ বাবে তলত দিয়া ডাঙৰ বঁটা লাভ কৰে:

পৰজীৱবিজ্ঞানৰ ক্ষেত্ৰত তেওঁৰ আজীৱন গৱেষণামূলক অৱদানৰ স্বীকৃতি স্বৰূপে পাকিস্তানৰ জুলজিকেল ছ'চাইটি৬ৰদ্বাৰা জীৱনকালীন সাফল্য বঁটা।
কাৰাচী বিশ্ববিদ্যালয়দ্বাৰা উদ্ভিদ নেমেট'লজীত বৈজ্ঞানিক অৱদানৰ বাবে ঢাল।
কৰচী বিশ্ববিদ্যালয়ৰদ্বাৰা নিশান-ই-আজমত-ই-ইলম
প্ৰাণীবিজ্ঞানত তেওঁৰ গৱেষণামূলক অৱদানৰ স্বীকৃতি স্বৰূপে "পাকিস্তান একাডেমী অৱ চাইন্সেছ"ৰপৰা স্বৰ্ণ পদক।
পাকিস্তানৰ ৰাষ্ট্ৰপতিৰপৰা মহিলা বিজ্ঞানী বঁটা।

মৃত্যু

২০১৬ চনত ৭৯ বছৰ বয়সত মৃত্যু হয়। মৃত্যুৰ সময়ত তেওঁ দুগৰাকী জীয়ৰী আৰু দুই নাতি -নাতিনী এৰি থৈ যায়।

তথ্যৰ উৎস

বাহ্যিক সংযোগ

A new species Axinoides belangerii n.sp (Monogenea: Axinidae) on ...

Author Bilqees, Fatima Mujib - Tuklas

PDF
OBITUARY NOTE

Works by Fatima, Bilqees

Oxyuridae) from a Lagomorph host Lepus capensis Linn in ...

শ্ৰেণী:বিজ্ঞানী
শ্ৰেণী:পাকিস্তানৰ ব্যক্তি
শ্ৰেণী:মৃত ব্যক্তি
হংসা যোগেন্দ্ৰ

হংসা যোগেন্দ্ৰ (, ; জন্ম: ৮ অক্টোবৰ ১৯৪৭) এগৰাকী ভাৰতীয় যোগ গুৰু, লেখিকা, গৱেষক আৰু টেলিভিছন ব্যক্তিত্ব। শহুৰেক শ্ৰী যোগেন্দ্ৰই প্ৰতিষ্ঠা কৰা মুম্বাইৰ দ্য যোগ ইনষ্টিটিউটৰ পৰিচালক। ১৯১৮ চনত স্থাপিত ই চৰকাৰী স্বীকৃতিপ্ৰাপ্ত অলাভজনক সংস্থা আৰু বিশ্বৰ আটাইতকৈ পুৰণি সংগঠিত যোগ কেন্দ্ৰ। হংসা শ্ৰী যোগেন্দ্ৰৰ বোৱাৰী।

তথ্য সংগ্ৰহ

অতিৰিক্ত পঠন

বাহ্যিক সংযোগ

The Yoga Institute
The Yoga Institute (Youtube channel)
Yog Satra with Yogachrya Hansa Jaidev Yogendra

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় যোগ গুৰু